**REPUBLIKA HRVATSKA**

**LIČKO-SENJSKA ŽUPANIJA**

**OSNOVNA ŠKOLA DR. FRANJE TUĐMANA**

**Riječka 2, 53230 Korenica**

Klasa: 003-06/21-01/12

Ur.broj: 2125/28-02-01-21-08

U Korenici 15.rujna 2021. godine

**Zapisnik sa 8.sjednice Školskog odbora**

Mjesto održavanja: OŠ dr. Franje Tuđmana, Korenica –učionica 1.a razreda

Vrijeme održavanja: srijeda, 15.rujna 2021. godine s početkom u 16,30 sati

Evidencija nazočnosti:

1. Aleksandra Majetić – član, ispred Učiteljskog vijeća
2. Ivana Ivančević – član – ispred Skupa radnika
3. Nikolina Medaković-član, ispred Učiteljskog vijeća
4. Goran Jurković – član, ispred Vijeća roditelja
5. Katarina Kukuruzović- član, ispred Osnivača Ličko-senjske županije
6. Josipa Matanić – član, ispred Osnivača Ličko senjske županije

Odsutni:

1. Niko Stipić – član , ispred Osnivača Ličko senjske županije

Ostali prisutni:

1. Dražena Aračić - ravnateljica Škole
2. Tanja Babić-tajnik školske ustanove kao zapisničarka

Predsjednica Školskoga odbora utvrdila je kvoruma potreban za pravovaljanost donošenja odluka, te otvorila sjednicu, te da se poštuju sve epidemiološke mjere određene od strane Stožera civilne zaštite i Hrvatskog zavoda za javno zdravstvo.

Predsjednica Školskoga odbora predložila je

**DNEVNI RED**

1. Verifikacija mandata novih članova Školskog odbora
2. Usvajanje Zapisnika sa 7. sjednice Školskog odbora
3. Pregledavanje natječajne dokumentacije, utvrđivanje kandidata koji ispunjavaju nužne uvjete i vrednovanje dodatnih kompetencija potrebnih za ravnatelja, odnosno rangiranje po bodovima
4. Utvrđivanje liste dva najbolje rangirana kandidata
5. Razno

Predloženi Dnevni red je dat na usvajanje.

**Zaključak:**

**Predloženi dnevni red je jednoglasno usvojen.**

Ad.1.

 Po ovoj točki predsjednica Školskog odbora pročitala je Rješenje po kojem se razrješuju članovi Školskog odbora Marija Marjanović i Ana Klarić, a imenuju Katarina Kukuruzović i Niko Stipić.

Verificiran je mandat članu Školskog odbora ispred osnivača Ličko-senjske županije Katarini Kukuruzović . Naglašeno je da joj mandat traje do isteka mandata svim članovima Školskog odbora od Konstituirajuće sjednice, 18.ožujka 2021.godine.

Drugom članu imenovanom ispred osnivača Niki Stipiću, obzirom da nije prisutan na sjednici, mandat će biti verificiran na prvoj sljedećoj sjednici.

 Ad.2.

Zapisnik sa 7. sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe na Zapisnik s prethodne sjednice.

Zaključak:

**Zapisnik sa 7. sjednice Školskog odbora jednoglasno je usvojen.**

Ad.3.

Predsjednica Školskog odbora konstatirala da su zaprimljene i urudžbirane tri (3) prijave kandidata na natječaj za imenovanje ravnatelja Osnovne škole dr. Franje Tuđmana. Jedna prijava je povučena, te je pročitala Izjavu Željke Uremović, kandidata koji je povukao prijavu na natječaj. Ostale dvije prijave su podnesene u roku određenom u natječaju.

Predsjednica otvara pristigle prijave i prema imenu i prezimenu svakoga kandidata utvrđuje se i bilježi u tablici ispunjava li kandidat propisane nužne uvjete i da li je podnio potrebnu dokumentaciju kojom to dokazuje. Nakon toga se provjerava dokumentacija vezana uz dodatne kompetencije, te se za svakog kandidata bilježi koju dokumentaciju je dostavio i koliko bodova ostvaruje sukladno sustavu bodovanja dodatnih kompetencija propisanom člankom 53.b) Statuta Osnovne škole dr. Franje Tuđmana. Dva kandidata imaju potpunu dokumentaciju, Dražena Aračić -ostvarena tri boda za dodatne kompetencije, Ivan Kokot 3 boda za dodatne kompetencije.

Predsjednica Školskog odbora poziva članove da se prijave za raspravu i iznesu svoje primjedbe na utvrđene rezultate pregledavanja natječajne dokumentacije i na rezultate vrednovanja dodatnih kompetencija, te na rang listu svih prijavljenih kandidata. Primjedbi nema.

Predsjednica poziva članove da se dizanjem ruke izjasne za ili protiv predložene rang liste ukupnog broja ostvarenih bodova svih prijavljenih kandidata, predložene liste utvrđivanja kandidata koji ispunjavaju nužne uvjete- jednoglasno prihvaćena lista kandidata koji ispunjavaju nužne uvjete ( šest glasova za ).

Predložena lista rezultata vrednovanja dodatnih kompetencija i rangiranja po bodovima- članovi su se izjasnili jednoglasno (šest glasova) za listu dodatnih kompetencija.

Zaključak:

Rang lista ukupnog broja ostvarenih bodova svih prijavljenih kandidata je usvojena sa 6 glasova –ZA . (prilog 1, tablica 1)

Lista utvrđivanja kandidata koji ispunjavaju nužne uvjete i koji su dostavili potpunu dokumentaciju je usvojena sa 6 glasova- ZA.(prilog 2, tablica 2)

Lista rezultata vrednovanja dodatnih kompetencija i rangiranja po bodovima je usvojena sa 6 glasova –ZA . (prilog 3, tablica 3)

 Ad.4.

Predsjednica Školskog odbora predlaže izradu liste dva najbolje rangirana kandidata u natječajnom postupku imenovanja ravnatelja koja će biti dostavljena Učiteljskom vijeću, Vijeću roditelja, Skupu radnika i Školskom odboru u daljnjem tijeku natječajnog postupka. To su 1. Aračić, Dražena, 3 boda, 2. Kokot, Ivan, 3 boda.

Predsjednica poziva članove da se prijave za raspravu i iznesu svoje primjedbe na utvrđenu listu dva najbolje rangirana kandidata. Primjedbi nema.

Predsjednica Školskog odbora poziva članove da se dizanjem ruke izjasne za ili protiv predložene liste dva najbolje rangirana kandidata.

Članovi su se izjasnili jednoglasno sa 6 članova – za.

Zaključak:

Lista dva najbolje rangirana kandidata usvojena je sa 6 glasova ZA . (prilog 4, tablica 4)

 Ad.5.

Predsjednica Školskog odbora po ovoj točki je zamolila članove da se dogovore za sljedeću sjednicu koja bi se trebala održati poslije sjednica Vijeća roditelja te Učiteljskog vijeća i Skupa radnika.

Dogovoreno je da se sjednica Školskog odbora zakaže za četvrtak 23.rujna 2021.g. u 17:00 sati.

Predsjednica je iznijela članovima da je dobila podnesak, te da će članove izvijestiti o istom kada prikupi sve informacije ( očitovanja ), odnosno u roku 15 dana.

Sjednica je zaključena u 17:00 sati.

Zapisničar: Predsjednica Školskog odbora

Tanja Babić Aleksandra Majetić